VNT กำไร Q3/59 ลดฮวบ! เหลือ 89.34 ลบ. หลังยอดขายผลิตภัณฑ์ลดลง
VNT กำไร Q3/59 ลดฮวบ! เหลือ 89.34 ลบ. ร่วง 77% จากปีก่อนกำไร 385.26 ลบ. หลังยอดขายผลิตภัณฑ์ลดลง ขณะที่ช่วง 9 เดือนแรกกำไรลดลง 39% มาที่ 324.05 ลบ. จากปีก่อนกำไร 529 ลบ.
10 พ.ย. 2559

บริษัท วีนิไทย จำกัด (มหาชน) หรือ VNT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 89.34 ล้านบาท หรือมีกำไรสุทธิ 0.07 บาทต่อหุ้น ลดลง 77% จากช่วงเดียวกันของปีก่อนที่มีกำไรสุทธิ 385.26 ล้านบาท หรือมีกำไรสุทธิ 0.33 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากปริมาณการขายผลิตภัณฑ์พีวีซีโซดาไฟและวีซีเอ็มที่ลดลงอันเนื่องมาจากเหตุการณ์การจ่ายกระแสไฟฟ้าขัดข้องจากผู้ผลิตกระแสไฟฟ้ารายหนึ่งในเดือนกรกฎาคม 2559 ซึ่งส่งผลเสียหายต่อเนื่องไปยังหน่วยการผลิตบางส่วนของบริษัททำให้ต้องมีการหยุดกระบวนการผลิตเพื่อทำการซ่อมบำรุง
นอกจากนี้ราคาขายเฉลี่ยของผลิตภัณฑ์อีพิคลอโรไฮดรินยังคงลดตํ่าลงตามสภาวะการแข่งขันในตลาด
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 324.05 ล้านบาท หรือ 0.27 บาทต่อหุ้น ลดลง 39% จากช่วงเดียวกันของปีก่อนที่มีกำไรสุทธิ 529.00 ล้านบาท หรือ 0.45 บาทต่อหุ้น